rlitschk/wikidir huggingface dataset:
De Herwigshoff (hoochdüütsch Herwigshof) is en Hoff in de Gemeen Tiss (Samtgemeen Zittens) in’n Landkreis Rodenborg, Neddersassen. In’n Süden von’n Herwigshoff münnt de Heidenauer Au in de Oost un in’n Noordwesten liggt dat Töhrenholt. De Hoff liggt twüschen de Naturschuulrebeden Groot Everstörper Moor in’n Noorden, Groot Moor bi Wist in’n Süüdoosten un Tister Buernmoor in’n Süüdwesten. De Naveröörd sünd Kallmoor in’n Noorden, Evsdörp un Avens in’n Noordoosten, Wüstenhöben in’n Oosten, Wist un Veloh in’n Süüdoosten, Borgzittens in’n Süüdwesten, Kalf in’n Westen un Freetz un Ramshuus in’n Noordwesten. De Herwigshoff is in dat 19. Johrhunnert as Vörwark von dat Good Borgzittens grünnt worrn. In de Nacht op’n 5. Juni 2004 is en Brand utbraken in en Schüün op’n Herwigshoff. Dorbi hett dat en Schaden von en poor hunnertdusend Euro geven. Siet 2006 sitt de Vereen Music Community op’n Herwigshoff, de Musikers ünnerstütten deit. Sietdem hett dat dor ok en Reeg Musikfestivals geven, ünner annern dat Oakfield-Festival un dat Seifenblasen-Festival. De Hoff hett vör 1885 to de Böörd Zittens in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. De Oort is 1928 as Deel von’n Goodsbezirk
Bremer Börgermeesters sünd Lüe, die in de Stadt Bremen dat Amt vun den Börgermeester un vun den Präsident vun den Senat utöövt. Heinrich Doneldey (* um 1300) Bernhard von Dettenhusen († um 1378) Albert Doneldey (* vor 1310; † nach 1377), Börgermeester 1365–1377 Nikolaus Hemeling (* vör 1310; † 1391), Börgermeester 1367–1391 Johann Brand der Ältere (um 1340 bis 1405), Börgermeester 1390–1403 Johann Vasmer (* 1365, dootslahn 1430) Meimer vun Borken (1513 Börgermeester) Daniel von Büren de Ole († 1541) 1500 bit 1538 Börgermeester Daniel von Büren de Junge (* 22. Juni 1512;†10. Juli 1593) 1544 bit 1591Börgermeester Henrich Zobel (* vör 1558 bit 1597) Hermann Wachmann ( * 1579; † 1658) Henrich Meier (* 1678;† 1747), Börgermeester 1720 Heinrich Smidt (* 1667, † 1736) 1730 Börgermeester Werner Köhne ( * 1656, † 1737) Daniel von Büren de Late (* 1693;† 1749), Börgermeester 1736 Diederich Meier (* 1687;† 1751), Börgermeester 1742 Henrich Lampe (* 1680;† 1756), Börgermeester 1745 Henrich Gerhard Schumacher (*1695;†1766), Börgermeester 1751 Henrich Köhne sen., (* 1692;† 1768), Söhn vun Werner Köhne, Börgermeester 1756 Diederich Smidt (* 1711, † 1787), 1767 Börgermeester (Söhn vun Bgm. Heinrich S.) Henrich Köhne jun., Söhn vun Henrich Köhne sen. Georg Gröning, Swiegersöhn
Raivis Belohvoščiks (* 21. Januar 1976 in Riga) is en ehmalger lettisch Radrennfohrer. Sien gröttste Erfolg weer de Sieg bi dat belgisch Deelstreckenrennen Dree Daag vun De Panne in dat Johr 2003. Besünners goot weer he bi dat Eenzeltietfohren. So wunn he in disse Disziplin de Chrono des Nations un Grand Prix d’Europa, as ok mehrfack de lettisch Landsmeesterschapen. Dreemal hett he an de Tour de France deelnommen un hett dorbi 2001 und 2002 jewiels dat Teel in Paris reckt. Nah de Saison 2011 hett he sien Loopbahn afslooten. 1995 Lüttich–Bastogne–Lüttich (U23) 1996 Lüttich–Bastogne–Lüttich (U23) 1999 Grand Prix d'Europa (mit Marco Pinotti) een Deelstreck Düütschland-Tour 2002 Lettisch Meester - Straatenrennen 2003 Gesamtwertung Dree Daag vun De Panne Lettisch Meester - Eenzeltietfohren 2005 Lettisch Meester – Eenzeltietfohren 2006 Lettisch Meester – Eenzeltietfohren Chrono des Nations 2007 [ Lettisch Meester – Eenzeltietfohren 2008 Lettisch Meester - Eenzeltietfohren eine Etappe ENECO Tour 2009 Lettisch Meester - Eenzeltietfohren 2010 Lettisch Meester - Eenzeltietfohren 1997 Cédico-Ville de Charleroi 1998 Mapei-Bricobi 1999–2002 Lampre-Daikin 2003 Marlux-Wincor-Nixdorf 2004 Chocolade Jacques-Wincor Nixdorf 2005 Universal Caffè-Styloffice 2006 Universal Caffè 2007 Saunier Duval-Prodir 2008 Saunier Duval-Scott / Scott-American Beef 2009 Betonexpressz 2000-Limonta 2010 Ceramica Flaminia 2011 Team Vorarlberg Indrag in de
De Augustenhoff (hoochdüütsch Augustenhof) is en Hoff, de to dat Dörp Heeßel in de Gemeen Hemmoor (Samtgemeen Hemmoor) in’n Landkreis Cuxhoben, Neddersassen, höört. De Oort liggt op de Loomster Geest. Dat Water ut dat Rebeed flütt över’n Heeßeler Möhlengraven na de Oost hen af. De Naveröörd sünd de Herrlichkeit un Hemmoor in’n Noorden, Warstood in’n Oosten, Wedelsforth in’n Süüdoosten, Heeßel mit Pulvermöhl un Schuppenfeld in’n Süden, Bröckelbeek in’n Westen un Westersood in’n Noordwesten. De Augustenhoff is 1933 grünnt worrn. In dat Johr hett Hermann Karsten dor en Wahnhuus boot. Karsten harr 1898 den Hoff Wedelsforth köfft. Op den 85 Hektar groten Hoff hett he bet 1914 wertschop. In dat Johr hett em de Hemmoor Zement AG den Hoff afköfft un Karsten is in en Huus an’n Karkplatz in Warstood tagen. 23,5 Hektar Land op’n Hungerkamp in’n Noorden von Heeßel hett he aver behollen. Dat weer allens Öödland. 1918 hett he anfungen, dat Öödland to kultiveren. De Hoffsteed an’n Karkplatz weer aver lütt un ok en Stück weg von dat Land. Dorüm hett Karsten 1927 eerst en Schüün an de Steed von’n hüdigen Augustenhoff boot un denn 1933 dat Wahnhuus. Kort na 1933 is Hermann Karsten doodbleven un sien Söhn Waldemar
Heesdörp (hoochdüütsch Hesedorf) is en Dörp in de Gemeen Jeem (Samtgemeen Zeven) in’n Landkreis Rodenborg, Neddersassen. De Meh-Au hett ehren Born in’n Süüdoosten von Heesdörp un flütt in en groten Bagen in en Afstand von üm un bi een Kilometer üm Heesdörp rüm. In’n Westen hett de Wiest ehren Born. Direkt an’n Oort slütt ok dat 25 Hektar grote Heesdörper Holt an, wat en Bökenholt is. De Naveröörd sünd Elsdörp in’n Noorden, Badenhorst un Bockhorst in’n Noordoosten, Abbendörp in’n Oosten, Langenhörn in’n Süüdoosten, Borchel mit’n Borchelhoff in’n Süden, Mulmshoorn in’n Süüdwesten, Bokel in’n Westen un Jeem un Borg Elsdörp mit Borgwall in’n Noordwesten. De Oort kummt toeerst 1384 in en Göderregister von de Bremer Doomkark vör. In’n Eersten Weltkrieg sünd 17 Soldaten ut Heesdörp fullen oder vermisst un in’n Tweten Weltkrieg 29. 1966 hett dat Dörp bi’n Weddstried Uns Dörp schall schöner warrn en 1. Platz maakt. In de Franzosentied von 1810 bet 1814 hett de Oort to de Mairie Jeem in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1740 to dat Gericht Jeem höört un is
Bremer Stadtdelen sünd Delen vun de Stadt Bremen. De Stadt is in fief Bezirken un 19 Stadtdelen opdeelt. To 18 Stadtdelen höört wedder 84 Oortsdelen. Veer Oortsdele höört direkt to een Bezirk. Vunwegen de Verwaltung sünd 17 Ortsämter insett, elkeen tostännig för een (or mehr) Stadtdel or Oortsdel. Unnen staht nu de fief Bezirken mit jümehr 19 Stadtdelen un mit de 88 Oortsdelen. De Slötelnummern vun de Oortsdelen hefft veer Tallen, man de leste is jümmers de Null. An'e eerste Steed steiht jümmers de Bezirk, an'e tweete Steed de Stadtdeel un an'e drüdde Steed de Ortsdeel. 11 Stadtdeel Midden 1110 Ooltstadt 1120 Bahnhoffs-Vörstadt 1130 Oosterdoor 12 Stadtdeel Habens (Bremen) 1220 Industriehabens 1230 Överseehaben in Bremerhoben 1240 Neestädter Haben 1250 Hogendoorshaben 21 Stadtdeel Neestadt 2110 Ole Neestadt 2120 Hogendoor 2130 Neestadt 2140 Süder Vörstadt 2150 Gaarnstadt Süd 2160 Bunnendoor 2170 Neenland 2180 Huckelriede 23 Stadtdeel Övervieland 2310 Habenhusen 2320 Oorssen 2330 Kattentoorn 2340 Kattenesch 24 Stadtdeel Huchten 2410 Middelshuchten 2420 Sodenmatt 2430 Karkhuchten 2440 Grolland 25 Stadtdeel Woltmershusen 2510 Woltmershusen 2520 Rabbelnhusen 26 keen Stadtdeel 2610 Seehusen 27 keen Stadtdeel 2710 Stroom 31 Stadtdeel Ööstliche Vörstadt 3110 Steentoor 3120 Fehsenfeld 3130 Pederswerder 3140 Hulsbarg 32 Stadtdeel Swachhusen 3210 Nee-Swachhusen 3220 Börgerpark
Andrei Murariu (* 17. Februar 1986 in Bârlad) is en rumäänsch Schachgrootmeester. Den Grootmeestertitel kreeg Murariu in’ Juli 2006. He wunn mit de rumäänsch Junioren-Mannschap twee Medaillen bi de Europameesterschapen 2003 un 2004 un hörr ok de Natschonalmannschap bi de Europääsch Mannschapsmeesterschap 2007 an. In dat glieker Johr wunn he ok dat Romgaz-Open un hett all tweemal dat Victor-Ciocâltea-Memorial wunnen. Sien Schachvereen in Rumänien is de CS Studențesc Medicină Timișoara. Traineert wurr Murariu vun Dorian Rogozenko. Partien vun Murariu up chessgames.com (engelsch) Kört-Bio (engelsch) FIDE-Koort
Magnar Solberg (* 4. Februar 1937 in Soknedal (hüüd Midtre Gauldal), Provinz Sør-Trøndelag) is en ehmalger norweegsch Biathlet. He wunn bi de Olympischen Winterspielen 1968 in Grenoble de Goldmedaille över 20 km un mit de 4×7,5-km-Staffel de Sülvermedaille. 1972 in Sapporo wurr he as 35-johriger nochmal Olympiasieger över de 20-km-Distanz. Dormit weer he de eerste Biathlet, de sien Goldmedaille in en Eenzelwettbewarf verteidigen kunn. Dorneben wunn Solberg, de vun Berop Polizeioffizier weer, tüschen 1969 un 1971 dree Sülver- un twee Bronzemedaillen bi Biathlon-Weltmeesterschapen. 1968 wurr he mit de Morgenbladet-Goldmedaille ehrt. Solberg weer van 1972 an 34 Johren lang de öldste Eenzel-Olympiasieger vun all Tieden bi Winterspelen, bit he in' Februar 2006 vun den dormals 39-johrigen kanaadschen Skeletonfohrer Duff Gibson aflööst wurr. Bi de Olympisch Winterspelen 1995 in Lillehammer hör he to de sössteihn utwählt Lüüd, de de Olympisch Flagg bi de Eröffnungsfier dragen drüffen. Solberg ind e Datenbank vun Sportsreference.com (engelsch) Database Olympics
In’r artikulatorisken Phonetik is de Artikulatschoonsstied (Artikulatschoonssteed), auk Artikulatschoonstelle , de Punkt wo de aktive Artikulater (faken de Tunge), dür dat Anrögen van’n passiven Artikulater (de Artikulatschoonstied), de Luftstroom iut den Lungen an’n Vörankumen hinnert oder auk gans up höllt, un so eun Konsonant vörbringt. To de Artikulatschoonsstied seggt man auk dat’t eun passiven Artikulater is. Os de aktive Artikulater betekent man de Artikulatschoonsorganen Dür de Artikulatschoonsstied, de Artikulatschoonsmaneer, de Artikulationsorgan un of dor dat Phoon niu stimmhebbend is oder nich, kann man eunen Konsonanten in eunen iutreckend Mote bestemmen un defineern. Phone met de sülvigen Artikulatschoonsstied, os to’n Exempel [p] un [m] , nöömt man homorgaansk oder homorgan. De passiven Artikulatschoonsstieden sind de nich röögboren Stellen wo dür eun Anrögen de Konsonanten tuigt werrt. Düsse Stieden köönt ollerwegens van den Nebben (Lippen), den Tähn, de Böhn bet to de Strott un den Strottenhöövd sien. Düsse Stellen geuht in euns ineunanner övert un dor sind nich so rechte Snoten iuttomaken sind. To’n Bispill gifft’t männje Sproken, os Fransk oder Spaansk, wo de Tunge eun derbe grauten Deul van de böveren Tähne un auk de gansen Alveolen anröögt, un man de Konsonanten in düssen Spraken dorümme auk os denti-alveolar betekent. Liekers
Böhn betekent Böhn, de Deek van’r Mundhöhl, auk Gagel nöömt, Böhn, eunen Dackbodden oder Spieker, in Westfolen auk Balken. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Hiuk (Huuk), auk Zipp nöömt, is eun Deul van’n sachten Böhn un hängt in’r Medde van’n Böhnsail. Dor hengt et os eun lüttjet Anhängsel is eugens blaut to seuhen wen wer siene Sniute gans wied up maakt. De Medinziners un de Dokters nöömt de Hiuk Uvula (lat. "uvula",Druiveken, lüttje Druve) oder auk no’n greeksken Staphyle, wat juste so lüttje Druve beduidet. To eun Sweer (Medizin) van’n Hiuk seggt man Staphylitis. Raakt wat an de Hiuk maakt eun dat wörgen un kurkhalsen. Dat nöömt man de Wörg-Reflex. De Hiuk besteuht to grauten Deul iut eunen Muskel, den Musculus uvulae. Düsse Muskel werrt van’n Nervus vagus, wat de X. Brägennerven stuirt. Kük auk bi Uvular Konsonant Uvulare Konsonanten werrn vörbröcht wenn man mit’r Tungen de Hiuk anröögt. Wenn de Huuk dor bi an’n Vibreern is dat eun uvularen Trill. In’n Plattduitsken gifft et den uvularen Frikativ [ʁ] un den uvularen Trill [ʀ] os Varianten van’n „r“, wat afhängig is van den Dialket. Blangen den Minsken hebbt auk annere Primaten, os Meerkatten, Orang-Utangs un Paviane eun Hiuk. Den öhren Hiuk is man blaut in rudmentäre Form un nich kompleet utbillet. Dat maakt de Minske eugens to de euzigst Wesen mit eune rechten
Dat Gagel, ok Gägel (latiensch Gingiva) is dat Fleesch wat de Tähn mit'n Keev verbinnt. De Föör twüschen Tähn un Gagel heet Sulcus gingivalis. Bi gesunne Minschen is de so wat twee Millimeters deep. Dat dreeeckige Stück vun'n Gagel twüschen de enkelten Tähn warrt „Interdentalpapill“ (Papilla interdentalis) nöömt. Dat Reinigen vun'n Sulcus vun bakterielle Belääg un Spiesresten is nootwennig, üm keen Gagelsweer (Gingivitis) to kriegen, de gau in en Parodontitis ennen kann.
Eun Labial (lat. labium „Lippe/Nebben“), auk Labiaal schrieven, is ’n Konsonant, de mit eune oder auk mit beuden Lippen tuigt werrt. Liute, wo beude Lippen för briukt werrn nöömt man Bilabiale, de Liute wo de Unnerlippe de bövere Riege van’n Vörtähnen anröögt, nöömt man Labiodentale. De fakenst labialen Phone sind [m] [p] [b], [f] un [v]. Man in’n Austwestfölsken gifft bi’r Hiattilgen auk den Liut [β]. Labilisatschoon gifft’t faken os eune sekundäre Artikulatschoon van Konsonanten. Dat engelske [w] is to’n Bispill so’n labiovelaren Konsonant. Labiale gifft’t in binoh ollen Sproken up’r Werlt. Blaut in’n gans poor Sproken as Tlingit, Eyak, Wichita un de meusten van’n Cherokee Sproken, finnt man nenne Labiale. Labialisatschoon Artikulatschoonsstied McDorman, Richard E. (1999). Labial Instability in Sound Change: Explanations for the Loss of /p/. Chicago: Organizational Knowledge Press. ISBN 0-967-25370-5.
De 24. Biathlon-Weltmeesterschapen funnen 1989 in Feistritz an der Drau in Öösterriek statt. to'n eersten Mal wurrn de Weltmeesterschapen vun de Fruen un Mannlüüd gemeensam utdragen. Eerstmals wurrn ok Mannschapswettbewarfen utdragen. Dorbi leepen all veer Löper tosommen. Jeder muss eenmal scheeten, eventuelle Straafrunnen is de Schütt alleen loopen. De anner dree Mannschapsliddmaaten mussen töven, bit de Kolleeg mit dat Scheeten un de Straafrunnen fardig weer. Eerst dornah leepen all veer gemeensam to dat nächste Scheeten bzw. in't Teel. Wiel dat in Feistritz/Drau wiels de Weltmeesterschapen kien Schnee geev, wurr blots de Loopstreck so goot as dat eben gung mit extra anfohren Schnee präpareert. Datum: 11. Februar 1989 Datum: 7. Februar 1989 Datum: 12. Februar 1989 Datum: 9. Februar 1989 Datum: 11. Februar 1989 Datum: 7. Februar 1989 Datum: 12. Februar 1989 Datum: 9. Februar 1989 http://services.biathlonresults.com/Results.aspx?RaceId=BT8889SWRLCH__SMSP] Ergevnis Sprint vun de Mannlüüd, IBU van' 14. Februar 2011 http://services.biathlonresults.com/Results.aspx?RaceId=BT8889SWRLCH__SMIN] Ergevnis Eenzel vun de Mannlüüd, IBU van 14.Februar 2011 http://services.biathlonresults.com/Results.aspx?RaceId=BT8889SWRLCH__SMRL] Ergevnis Staffel Mannlüüd, IBU van 14. Februar 2011 [1]Ergevnis Mannschap Mannlüüd, IBU, van’ 14. Februar 2011 [2] Ergevnis Sprint Fruen, IBU, 14. Februar 2011 [3] Ergevnis Eenzel Fruen, IBU, 14. Februar 2011 [4] Ergevnis Staffel Fruen, IBU, 14. Februar 2011 [5] Ergevnis Mannschap
Hullern (hoochdüütsch Hollern) is en Dörp in de Gemeen Hullern-Twielenfleet (Samtgemeen Lüh) in’n Landkreis Stood, Neddersassen. To Hullern höört von öllers de Öörd Bachenbrook, Sövenhöben un Speersoort un de Hööv Kochshoff, Good Brook un Altona mit to. Hullern liggt in de Masch von de Ünnerelv in de eerste Miel von Oolland. In’n Noordoosten liggt de Insel Lühsand. De Naveröörd sünd Twielenfleet in’n Noorden, Greundiek un Steenkark in’n Süüdoosten, Bachenbrook un Dollern in’n Süden, Gothenborg un Ottenbeek in’n Süüdwesten, Stood in’n Westen un Speersoort, Wöhrn, Melau un Bassenfleet in’n Noordwesten. Op dat annere Över von de Elv in Sleswig-Holsteen doot de Öörd Haseldörp un Heteln liggen. Hullern kummt 1143 as Thitgeriscoph toeerst in de Oorkunnen vör. Disse Naam för den Oort, de von en Vörnaam un de Achtersülv -koop kummt, is as 'Ditterschop noch bet in dat 16. Johrhunnert bruukt worrn. In’n Eersten Weltkrieg sünd 29 Soldaten ut Twielenfleet fullen oder vermisst un in’n Tweten Weltkrieg 87. In de Franzosentied hett de Oort toeerst 1810 bet 1811 binnen dat Königriek Westfalen de Mairie Hullern in’n Kanton Steenkark billt un hett denn von 1811 bet 1814 to dat Franzöösche Kaiserriek ünner Napoleon un dor to de Mairie Hullern-Twielenfleet in’n Kanton Jörk höört.
Rosengoorn (hoochdüütsch Rosengarten) is en lütten Oort in de Gemeen Rosengoorn in’n Landkreis Horborg, Neddersassen. Dichtbi doot dat Naturschuulrebeed Bökenbusch in’n Rosengoorn un dat Landschopsschuulrebeed Rosengoorn–Kiekbarg–Stuvenholt liggen. De Naveröörd sünd Neegraven in’n Noorden, Alvsen un Sottörp in’n Noordoosten, Leversen un Sieversen in’n Oosten, Langenrehm, Ninndörp un Ems in’n Süüdoosten, Mienenbüddel un Raa in’n Süüdwesten, Höll, Ömbüddel un Eversen in’n Westen un Swiersdörp, Ilsdörp un Doasdörp in’n Noordwesten. Rosengoorn weer toeerst de Naam för dat grote Holt, dat Deel von de Horbörger Bargen is. De Forsthoff Rosengoorn is later denn anleggt worrn. In’n Eersten Weltkrieg sünd twee Soldaten ut Rosengoorn fullen oder vermisst. In de Franzosentied von 1810 bet 1814 hett de Oort to de Mairie Hittfeld in’n Kanton Hittfeld höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Vaagdie Hittfeld in dat Amt Horborg tohöört un denn von 1852 bet 1859 to dat Amt Hittfeld. 1859 is dat wedder Deel von dat Amt Horborg worrn. Na 1885 weer dat in’n Kreis Horborg. 1932 is dat Deel von’n ne’en, grötteren Landkreis Horborg worrn. Rosengoorn weer en Goodsbezirk. As de
De Finkwarder Blomensand (hoochdüütsch Finkenwerder Blumensand) weer en lütten Oort, de vondaag to Hamborg höört. De Finkwarder Blomensand leeg in de Süderelv. Nadem de Ole Süderelv von de Elv aftrennt worrn is, is de Blomensand vondaag aver mit’n fasten Wall verbunnen. De Naveröörd sünd Finkwarder in’n Noorden, Oolwarder in’n Oosten, Francop/Veertigstücken in’n Süden un Neefeld/Nincop in’n Westen. De Finkwarder Blomensand is vondaag Deel von dat Spöölfeld von de Slickdeponie Francop. Den olen Hoff op’n Blomensand gifft dat nich mehr. De Oort hett vör de Tied üm 1765 rüm to de Vaagdie Finkwarder in dat Amt Horborg höört un weer denn von 1765 af an in de Vaagdie Oolwarder un Finkwarder. Na 1885 weer dat in’n Kreis Horborg. 1932 is dat Deel von’n ne’en, grötteren Kreis Horborg worrn. Mit dat Groot-Hamborg-Gesett is de Finkwarder Blomensand to’n 1. April 1937 Deel von de Stadt Hamborg worrn. Vondaag tellt dat Rebeed to’n Hambörger Stadtdeel Francop. De Finkwarder Blomensand is evangeelsch-luthersch präägt un höört to dat Kaspel von de Nikolai-Kark in Finkwarder. Von wegen, dat dor lichter hentokamen weer, hebbt de Lüüd von’n Finkwarder Blomensand sik aver ok na de Pankratius-Kark in Neefeld hollen. Friedrich W. Harseim, C. Schlüter: Statistisches Handbuch für das Königreich
Tötsen is en Dörp in de Gemeen Rosengoorn in’n Landkreis Horborg, Neddersassen. Polietsch hett to Tötsen ok al von öllers dat Dörp Westerhoff mit bitellt. De Naveröörd sünd Eißendörp un Lüra in’n Noorden, Marmsdörp, Sinsdörp un Bääkdörp in’n Noordoosten, Wooxdörp un Metzendörp in’n Oosten, Emmelndörp, Hittfeld un Eddels in’n Süüdoosten, Klecken un Eekel in’n Süden, Jiddsen un Ninndörp in’n Süüdwesten, Westerhoff un Leversen in’n Westen un Sottörp un Vohrndörp in’n Noordwesten. Tötsen kummt 1235 as Tohtenhusen toeerst in de Oorkunnen vör. In’n Düütsch-Franzööschen Krieg 1870/1871 sünd dree Soldaten ut Tötsen fullen oder vermisst un in’n Eersten Weltkrieg veer. In de Franzosentied von 1810 bet 1814 hett de Oort to de Mairie Hittfeld in’n Kanton Hittfeld höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Vaagdie Hittfeld in dat Amt Horborg tohöört un denn von 1852 bet 1859 to dat Amt Hittfeld. 1859 is dat wedder Deel von dat Amt Horborg worrn. Na 1885 weer dat in’n Kreis Horborg. 1932 is dat Deel von’n ne’en, grötteren Landkreis Horborg worrn. De Oort is an’n 1. Juli 1972 mit de Gemeenreform
Disse Artikel is man blots en Stubben. Du kannst Wikipedia helpen un em verbetern. Asien is de Deel vun Eurasien, de in'n Ossen liggt. As Traditschoon warrt Europa un Asien as kulturell verschillige Eerddelen sehn. De Ural-Bargen, de Ural-Fluss, de Kaspisch See, de Kaukasus un de Swarte See sünd de Grenz twischen Europa un Asien Asien. Mehr Biller, Videos oder Audiodateien to’t Thema gifft dat bi Wikimedia Commons. Op Wikiquote gifft dat Zitaten to, över oder vun „Asien“ (hoochdüütsch). Wiktionary: Asien – Bedüdensverklaren, Woortherkamen, Synonymen, Översetten Bi’n Wikiborn gifft dat Originalschriften över dat Thema oder vun den Schriever: Asien. Asienhuus in Köln Bundszentrale för politsche Bildung: Swaarpunkt Asien Jochen Buchsteiner: Neue Kräfte in Asien – Rückwirkungen für Europa. Kultuur in Asien: Kunst, Religioon, Kult, Feste, Klender, Architektuur, Hiostorie (van Dr. Bernhard Peter) ZNet’s Resource on Asia (Memento von’n 20. Juli 2008 in dat Internet Archive) (engelsch) Landkaarten van Asien Perry-Castañeda Library Map Collection: Historical Maps of Asia (University of Texas, Austin) a resource of the Asia Society (engelsch) Asia expatriates resources (engelsch) Länner in Asien Afghanistan | Armenien | Aserbaidschan | Bahrain | Bangladesch | Bhutan | Brunei | China | Georgien | Indien | Indonesien | Irak | Iran
De Eresborg weer een vun de wichtigsten Borgen vun de Sassen. Kaiser Karl de Grote harr se jümmer un jümmer wedder einnehmen mööten. Bi de Eresborg weer ok de Irminsul, en hilligen Eekboom un en vun de gröttsten Hilligdömer vun de Sassen. De Eresborg leeg dor, wo hüüt Stadtbjerge liggt, in Westfalen, süden vun Patterbuorn. Eresborg (hoochdüütsch) Koordinaten:51° 27′ N, 8° 51′ O
Andrea Burke, borene Henkel (* 10. Dezember 1977 in Ilmenau) is en ehmalge düütsch Biathletin. De jüngere Süster vun de Langloop-Olympiasiegerin Manuela Henkel is in dat döringsch Großbreitenbach uppwussen un stunn mit veer Johr eerstmals up Langloopskie. Af 1991 hett se dat Sportgymnasium in Oberhof besöcht un dor 1996 hör Abitur maakt. In dat sülvig Johr wurr se in de Sportfördergrupp vun de Bundswehr upnommen, wo se den Rang vun en Hauptfeldwebel recken dee. Die Sportsoldatin traineer meest in Oberhof ünner de Leiden vun hör langjohrig Heimtrainer un lateren Fruen-Bundstrainer Gerald Hönig, to hör ehmalgen Trainern tellen Manfred Geyer un Harald Böse. Hör Managerin is de frühere Weltklasse-Biathletin Petra Behle. In' März 1995 geev de veerfack Juniorenweltmeesterin in' Biathlon-Weltcup hör Instand, siet de Saison 1998/1999 hörr se ahn Ünnerbreeken to dat düütsch Weltcupteam an. Hör eerste Eenzelsieg gelung hör in' Dezember 1999 in dat sloweensch Pokljuka in dat Massenstart-Rennen. Bi de Olympisch Winterspelen vun Salt Lake City gelungen Andrea Henkel 2002 mit den Gewinn vun de Goldmedaillen in' Eenzel un in de Staffel de eerst groot Erfolge in hör Loopbahn. Nahdem dat denn dree Johr lang nich goot in de Karriere leep, hett se 2005 bi de Weltmeesterschapen in Hochfilzen